Jo er svært opptatt av stjernene og universet, han elsker hockey og er kaptein på laget sitt. Faren, Steinar, er astronom, og sammen pleier de ofte å se opp på stjernehimmelen. Jo lærer at Nordstjerna er ledestjerna han alltid kan følge. Jo omtales som følsom, men i stedet for å snakke om det som er vanskelig, rømmer han unna, blir tøff og hard, og skyver folk fra seg. Når han savner faren sin, og når ting blir vanskelig på det nye stedet, finner han igjen Nordstjerna. Men plutselig oppdager Jo at stjerna slukker.